
UDHËZIM
Nr. 1276/5, datë 27.7.2017

PËR CAKTIMIN E TARIFAVE PËR SHËRBIMET E OFRUARA NGA SHËRBIMI PËRMBARIMOR GJYQËSOR SHTETËROR
		
Në mbështetje të nenit 102, pika 4, të Kushtetutës, si dhe neneve 12 dhe 12/a, të ligjit nr. 8730, datë 18.1.2001, “Për Organizimin dhe Funksionimin e Shërbimit Përmbarimor Gjyqësor Shtetëror”, të ndryshuar, ministri i Drejtësisë dhe ministri i Financave

UDHËZOJNË:

I. Objekti dhe qëllimi
1. Ky udhëzim përcakton llojet e shërbimeve përmbarimore të tarifuara dhe masën e tarifës së shërbimeve të ofruara nga përmbaruesi gjyqësor shtetëror gjatë procedurës së ekzekutimit të titullit ekzekutiv.
2. Ministri i Financave dhe ministri i Drejtësisë udhëzojnë si më poshtë subjektet përmbaruese në një procedurë të ekzekutimit të titujve ekzekutivë me synimin:
a) përmirësimin e punës në llogaritjen dhe dokumentimin e tarifave dhe shpenzimeve procedurale, që parapaguhen nga pala kreditore /kërkuese dhe/ose përballohen nga subjekti përmbarues sipas dispozitave ligjore, nënligjore apo tarifave në fuqi;
b) shmangien e problemeve të evidentuara në praktikën e zbatimit të ligjit;
c) garantimin e pagimit të tarifave dhe shpenzimeve procedurale si detyrim i palës debitore ose subjektit ndaj të cilit janë kryer veprime përmbarimore nga një subjekt përmbarues;
ç) garantimin e përllogaritjes dhe pagimin e tarifave dhe shpenzimeve procedurale si detyrim të ekzekutimit të titullit ekzekutiv brenda një afati të arsyeshëm;
e) përcaktimin e çështjeve thelbësore të aspektit financiar dhe kontraktual të procedurës së ekzekutimit të titujve ekzekutivë sipas Kodit të Procedurës Civile, duke parashikuar aspektet në lidhje me detyrimet financiare; subjektet që duhet të paguajnë tarifat dhe/ose shpenzimet; kuotat/kuantifikimin e detyrimeve; bazueshmërinë sipas së cilës vendosen detyrimet përkatëse.
II. Parimet e skemës së tarifave dhe shpenzimeve
1. Në caktimin e skemës së tarifës fikse dhe shpenzimeve procedurale përmbarimore zbatohen parimet e mëposhtme:
a) Në përcaktimin e skemës apo përllogaritjes së tarifave reflektohen kostot e shkaktuara, direkt ose në mënyrë jo të drejtpërdrejtë, në ofrimin e shërbimeve të ekzekutimit të titujve ekzekutivë.
b) Kostot e shërbimeve të ekzekutimit të titujve ekzekutivë duhet të financohen me anë të tarifave fikse të vendosura mbi kërkuesit ose përfituesit e shërbimeve.
c) Skema e tarifave ofron transparencë dhe njëkohësisht eficiencë shërbimi, mbi bazat e kostos dhe përfitueshmërisë së rezultatit të pritshëm.
d) Përllogaritja e shpenzimeve procedurale gjatë ekzekutimit synon mirëpërcaktimin e çdo shume (edhe minimale), me qëllim dhënien e garancive financiare për subjektet përmbaruese.
III. 	Tarifa fikse e shërbimit përmbarimor gjyqësor shtetëror
1. Tarifa fikse është pagesa që arkëton Zyra Përmbarimore për fillimin e procedurave të ekzekutimit dhe kryerjen e të gjitha veprimeve procedurale të parashikuara nga Kodi i Procedurës Civile, deri në ekzekutimin përfundimtar të titullit ekzekutiv.
2. Vlera e tarifës fikse të shërbimit përmbarimor, kur titulli ekzekutiv përmban një detyrim monetar si kthim shume dhe/ose pagim detyrimi, përllogaritet si më poshtë:

	Vlera e detyrimit nga...ALL deri në...ALL
	Tarifa fikse (në lekë ose në përqindje mbi vlerën e detyrimit)

	1 - 100,000
	7,000 lekë

	100,001 - 300,000
	11,000 lekë

	300,001 - 500,000
	15,000 lekë

	500 001 - 2 000 000
	4.5%

	2 000 001 - 5 000 000
	4%

	5 000 001 - 10 000 000
	3.5%

	10 000 001 - 30 000 000
	3%

	30 000 001 - 90 000 000
	2.5%

	mbi 90 000 000
	2%, por jo më shumë se 5 milionë lekë



3. Vlera e tarifës fikse të shërbimit përmbarimor, kur titulli ekzekutiv përmban një detyrim jomonetar dhe të pavlerësueshëm, përllogaritet në varësi të objektit të ekzekutimit si më poshtë:
a) Për reklamimin e një sendi të luajtshëm ose të paluajtshëm, vlera e tarifës fikse përllogaritet në masën e 1 page bazë minimale mujore.
b) Për lirimin dhe vënien në posedim të një sendi të paluajtshëm, vlera e tarifës fikse përllogaritet në masën e 2 pagave bazë minimale mujore, kur sendi nuk ka një vlerë monetare të përcaktuar për çmimin e shitjes sipas të dhënave nga regjistri i Zyrës së Regjistrimit të Pasurive të Paluajtshme, apo sipas vlerësimit të një eksperti të pavarur të caktuar nga gjykata dhe/ose përmbaruesi gjyqësor. Në rast se sendi i paluajtshëm ka një vlerë referuese për çmimin e shitjes së tij sipas të dhënave te Zyrat e Regjistrimit të Pasurive të Paluajtshme apo sipas vlerësimit të ekspertit, atëherë tarifa fikse përllogaritet në përqindje mbi vlerën e sendit, sipas tabelës së treguar në pikën 2 të këtij seksioni.
c) Për vënien në posedim të sendit të luajtshëm, vlera e tarifës fikse përllogaritet në masën e 1 page bazë minimale mujore kur sendi nuk ka një vlerë të përcaktuar për çmimin e shitjes. Në rast se sendi i luajtshëm ka një vlerë të përcaktuar për çmimin e shitjes në dokumentacionin e regjistruar apo ka një vlerë të përcaktuar për të cilën ky send është regjistruar si barrë siguruese, atëherë tarifa fikse do të përllogaritet në përqindje sipas tabelës së parashikuar në pikën 2 të këtij seksioni.
d) Për marrjen e fëmijës dhe lejimin e së drejtës së vizitës, vlera e tarifës fikse përllogaritet në masën 5,000 lekë, ndërsa tarifa fikse që lidhet me ekzekutimin e masës së pensionit ushqimor është zero lekë.
e) Për organizimin dhe shitjen e sendit në ankand, vlera e tarifës fikse përllogaritet në masën e 1 page bazë minimale mujore.
f) Për zbatimin e një vendimi gjyqësor ose titulli ekzekutiv me objekt të pavlerësueshëm, nëpërmjet të cilit debitori duhet të përmbushë një detyrim të caktuar, vlera e tarifës fikse përllogaritet në masën e 1 page bazë minimale mujore.
4. Vlera e tarifës fikse të shërbimit përmbarimor, kur titulli ekzekutiv është vendim i gjykatës për sigurimin e padisë, përllogaritet si më poshtë:
a) Nëse vendimi për sigurimin e padisë përmban një detyrim monetar dhe vlera e padisë është deri në 500 000 lekë, tarifa është 5,000 lekë. 
b) Nëse vendimi për sigurimin e padisë përmban një detyrim monetar dhe vlera e padisë është më shumë se 500 000 lekë deri në 2 000 000 lekë, tarifa është 7,000 lekë.
c) Nëse vendimi për sigurimin e padisë përmban një detyrim monetar dhe vlera e padisë është më shumë se 2 000 000 lekë deri në 5 000 000 lekë, tarifa është 15,000 lekë.
d) Nëse vendimi për sigurimin e padisë përmban një detyrim monetar dhe vlera e padisë është më shumë se 5 000 000 lekë deri në 10 000 000 lekë, tarifa është 20,000 lekë.
e) Nëse vendimi për sigurimin e padisë përmban një detyrim monetar dhe vlera e padisë është më shumë se 10 000 000 lekë, tarifa është 25,000 lekë. 
f) Nëse vendimi për sigurimin e një padie përmban një detyrim jomonetar ose vlera e padisë nuk është e përcaktuar, tarifa është 5,000 lekë. 
4.1 Nëse një vendim për sigurimin e padisë ka të bëjë me një pretendim monetar dhe jomonetar, normat e tarifave përkatëse merren në total. 
4.2 Në rastin e ekzekutimit të një vendimi për sigurimin e padisë ose me revokimin e tij, tarifat e subjektit përmbarimor paguhen nga personi që ka kryer kërkesën për zbatimin e masës për sigurimin e padisë.
5. Tarifa për ekzekutimin e titujve ekzekutivë me objekt “gjobë penale”, “gjobë administrative” dhe “shpenzime procedurale” është:
a) Për vlerën deri në 100.000 lekë, tarifa është 10%.
b) Për vlerën mbi 100.000 lekë, tarifa është 5%.
6. Vlerës së tarifës fikse të përllogaritur nga Zyra Përmbarimore sipas pikave 2, 3, 4 dhe 5 të këtij seksioni, në momentin e faturimit i shtohet TVSH-ja sipas legjislacionit tatimor në fuqi.
7. Tarifa fikse e përllogaritur sipas pikave 2, 3, 4 dhe 5 të këtij seksioni parapaguhet nga kreditori në llogarinë bankare të Zyrës Përmbarimore Gjyqësore në momentin e nënshkrimit të kontratës së shërbimit përmbarimor prej subjektit përmbarues dhe në fund të ekzekutimit i ngarkohet debitorit ose personave të barazuar me të.
8. Nëse kreditori/kërkuesi nuk parapaguan vlerën e tarifës fikse, përmbaruesi gjyqësor nuk fillon veprimet procedurale për ekzekutimin e titullit ekzekutiv. Në këtë rast, Zyra Përmbarimore i kthen kreditorit/kërkuesit dokumentet ligjore të administruara prej tij, brenda një afati 15-ditor nga momenti kur konstatohet mospërmbushje apo refuzim në kryerjen e pagesës së tarifës fikse përmbarimore. Parapagimi i tarifës fikse përmbarimore nuk kërkohet në rastet kur kreditori është përjashtuar nga dispozitat ligjore që rregullojnë fushën e ekzekutimit të detyrueshëm.
9. Përjashtohen nga parapagimi i tarifës fikse të shërbimit përmbarimor:
a) Një person fizik që paraqet për ekzekutim një vendim të marrë gjatë procedimit gjyqësor, ku personi ka qenë plotësisht ose pjesërisht i çliruar nga tarifat/taksat si pasojë e pagesës për ndihmë juridike ose pagesa e një tarife shtetërore, për shkak të paaftësisë paguese.
b) Një person fizik që paraqet për ekzekutim një vendim të marrë gjatë procedimit penal me të cilin shlyhet një detyrim për kompensim të një dëmi të shkaktuar personit fizik në një vepër penale.
c) Pala kreditore që paraqet për ekzekutim një vendim përfundimtar të Gjykatës Administrative, sipas legjislacionit në fuqi “Për Gjykimin e Mosmarrëveshjeve Administrative”.
d) Pala kreditore që paraqet për ekzekutim titullin ekzekutiv të “Dënimit me gjobë sipas vendimit për kundërvajtjen administrative”, të nxjerrë në përputhje me dispozitat e legjislacionit në fuqi “Për kundërvajtjet administrative”.
10. Tarifa fikse e përllogaritur sipas këtij seksioni, si rregull i ngarkohet palës debitore dhe personave të barazuar me të dhe arkëtohet pas ekzekutimit tërësor të detyrimit që përmban titulli ekzekutiv ose në proporcion me vlerën e detyrimit të ekzekutuar. Përjashtim nga ky rregull zbatohet për rastet e parashikuara nga shkronjat (a), (b), (c) dhe (e) të pikës 3 të këtij seksioni, pasi këto tarifa i ngarkohen një personi të tretë, i cili si kërkues apo përfitues konkret i veprimit të kryer nga përmbaruesi gjyqësor, është i detyruar të paguajë këto tarifa në përputhje me kushtet e parashikuara nga ky udhëzim.
11. Tarifa për ekzekutimin e titujve ekzekutivë sipas këtij kreu, në çdo rast nuk mund të jetë më e madhe se 5,000,000 lekë, pavarësisht vlerës së detyrimit.
IV. 	Shpenzimet e tjera sipas nenit 525 të Kodit të Procedurës Civile
1. Shpenzimet e tjera sipas nenit 525 të Kodit të Procedurës Civile përbëhen nga shpenzimet e nevojshme për kryerjen e veprimeve procedurale për ekzekutimin e titullit ekzekutiv, duke përfshirë:
a) shpenzimet në lidhje me transportin, magazinimin, ruajtjen e sendeve të sekuestruara dhe shpenzime të tjera në lidhje me ruajtjen e pasurisë së sekuestruar;
b) shpenzimet në lidhje me hapjen, inventarizimin, mbylljen, lëvizjen, prishjen dhe pastrimin e ambienteve ose subjekteve të tjera në proces ekzekutimi;
c) shpenzimet në lidhje me caktimin e përfaqësuesit ligjor të palës debitore, shpenzimet e kryera për veçimin e pjesës takuese të palës debitore dhe shpenzimet për lëshimin e dëshmisë së trashëgimisë së palës debitore;
ç) shpenzimet në lidhje me publikimin e ankandit;
d) shpenzimet e kryera për dorëzimin e barrës/ve siguruese;
dh) shpenzimet për veprimet procedurale pranë Zyrave të Regjistrimit të Pasurive të Paluajtshme, sipas tarifave zyrtare të miratuara në zbatim të legjislacionit në fuqi “Për regjistrimin e pasurive të paluajtshme”.
2. Shpenzimet e menaxhimit të Zyrës përmbarimore dhe pagesat e personelit nuk konsiderohen shpenzime të nevojshme sipas nenit 525 të Kodit të Procedurës Civile.
3. Shpenzimet e veprimeve sipas pikës 1 të këtij seksioni i paguhen subjektit që kryen këto veprime për efekt të procesit të ekzekutimit të detyrueshëm. Kur për veprimet e përcaktuara në pikën 1 të këtij seksioni ka tarifa zyrtare të miratuara nga autoritetet publike përgjegjëse, zbatohen nivelet e tarifimit të përcaktuara në aktet ligjore e nënligjore përkatëse. Këto shpenzime përbëjnë detyrim për t’u paguar nga debitori, ndaj të cilit ka filluar procedura e ekzekutimit dhe i ngarkohen atij (debitorit) në përfundim të procesit të ekzekutimit.
4. Për shpenzimet e parashikuara në pikën 1 të këtij seksioni, subjekti përmbarues nuk lëshon faturë tatimore ndaj palëve kreditore apo debitore, por këto palë detyrohen të kryejnë paraprakisht pagesën e këtyre shpenzimeve pas kërkesës me shkrim të Zyrës Përmbarimore, e cila shoqërohet me dokumentet e pagesës së lëshuara nga të tretët si fatura dhe/ose mandate pagese. Në mungesë të faturave dhe/ose mandateve të pagesës, përmbaruesi gjyqësor i dokumenton shpenzimet nëpërmjet një procesverbali, i cili lidhet me to dhe është mbajtur në momentin e kryerjes së veprimit për të cilin janë kryer këto shpenzime.
5. Shpenzimet përmbarimore të pagueshme nga subjekti përmbarues dhe të kryera në fazën e ekzekutimit të detyrueshëm, sipas masës dhe llojeve në zbatim të këtij udhëzimi, përpara përfundimit të ekzekutimit, përshkruhen në një akt përmbledhës, të emërtuar “Procesverbal për shpenzimet procedurale gjatë ekzekutimit”, duke bashkëlidhur urdhrat e pagimit, mandatet, faturat ose dokumente të tjera shoqëruese të tij. Pala debitore së cilës i ngarkohen këto shpenzime, ka të drejtë të njihet dhe marrë kopje të këtij procesverbali.
V. Tarifa fikse të pagueshme nga personat e tretë
1. Në rastet e shitjes së sendit në ankand, tarifa fikse e organizmit të ankandit në masën 15,000 lekë do të paguhet nga ofertuesi që shpallet fitues në ankand.
2. Në rastet e shitjes së sendit në ankand, tarifa fikse për lirimin dhe vënien në posedim të sendit të paluajtshëm apo të luajtshëm, në masën e përcaktuar përkatësisht në shkronjat (b) dhe (c) të pikës 3, të seksionit III të këtij udhëzimi, do të paguhet nga pronari (blerësi) i sendit të paluajtshëm apo të luajtshëm në ankand.
3. Tarifa e subjektit përmbarimor për përgatitjen e një kopjeje të një dokumenti dhe lëshimin e vërtetimeve sipas kërkesës së çdo të interesuari është:
a) 5 lekë për një faqe formati A4;
b) 7 lekë për një faqe formati A3;
c) 200 lekë për një vërtetim përmbarimor.
4. Tarifave të mësipërme, në momentin e kryerjes së pagesës, u shtohet TVSH-ja sipas legjislacionit tatimor në fuqi.
VI. Për të gjitha tarifat e parashikuara nga ky udhëzim iu shtohet vlera përkatëse e TVSH-së. Përveç sa përkufizohet më sipër, debitori solidar është në mënyrë solidare përgjegjës për pagesën e tarifës dhe/ose shpenzimeve të subjektit përmbarues.
VII. Ndarja e të ardhurave, kriteret e procedurat e administrimit dhe të shpërndarjes së të ardhurave, mbledhja dhe përdorimi i tyre, bëhet sipas Udhëzimit të Përbashkët nr. 33, datë 29.12.2014, të ministrit të Drejtësisë dhe ministrit të Financave, “Për përcaktimin e tarifës së shërbimit për veprime e shërbime të administratës gjyqësore e Ministrisë së Drejtësisë, Prokurorisë dhe Noterisë”, si dhe kuadrit ligjor e nënligjor në fuqi. Tarifa e paguar nuk kthehet kur hiqet dorë nga kryerja e veprimeve përmbarimore gjyqësore.

VIII. Dispozita kalimtare dhe të fundit
1. Për procedurat përmbarimore që kanë filluar dhe nuk kanë përfunduar përpara hyrjes në fuqi të këtij udhëzimi, udhëzohen subjektet përmbaruese për të:
a) mos kthyer tarifën fikse të paguar nga pala kreditore, për rastet kur tarifa e parapaguar është në vlerë më të madhe se masa e tarifës fikse sipas këtij udhëzimi;
b) mos faturuar tarifën fikse sipas këtij udhëzimi, për rastet kur tarifa e parapaguar nga kreditori është në vlerë më të vogël se masa e tarifës fikse sipas këtij udhëzimi;
c) përllogaritur dhe faturuar palës debitore tarifën fikse të aplikueshme rast pas rasti, sipas parashikimeve të këtij udhëzimi, kur tarifat përmbarimore nuk janë parapaguar nga kreditori i procesit, për shkaqe të përjashtimit ligjor apo në rastin e pezullimit të procesit në fazën vullnetare të tij;
ç) përllogaritur dhe evidentuar në një akt përmbledhës, të emërtuar “Procesverbal për shpenzimet procedurale gjatë ekzekutimit”, të gjitha shpenzimet përmbarimore të pagueshme nga subjekti përmbarues dhe të arkëtueshme prej debitorit të dosjes përmbarimore aktive dhe/ose të pezulluar;
d) përllogaritur dhe faturuar personave të tretë tarifat fikse të pagueshme prej tyre sipas parashikimeve të seksionit V të këtij udhëzimi, nëse në vijimësi të procesit përmbarimor pas hyrjes në fuqi të këtij udhëzimi kryhen veprime procedurale të parashikuara në këtë seksion.
2. Për të gjitha procedurat përmbarimore që do të fillohen nga subjektet përmbarimore pas hyrjes në fuqi të këtij udhëzimi, tarifat fikse dhe shpenzimet përmbarimore do përllogariten sipas dispozitave të këtij udhëzimi.
3. Pika B, e shtojcës 1, të udhëzimit të ministrit të Drejtësisë dhe ministrit të Financave nr. 33, datë 29.12.2014, “Për përcaktimin e tarifës së shërbimit për veprime e shërbime të administratës gjyqësore e Ministrisë së Drejtësisë, Prokurorisë dhe Noterisë”, shfuqizohet.
4. Ngarkohet për zbatimin e këtij udhëzimi shërbimi përmbarimor gjyqësor shtetëror, që funksionon sipas ligjit nr. 8730, datë 18.1.2001, “Për Organizimin dhe Funksionimin e Shërbimit Përmbarimor Gjyqësor Shtetëror”, të ndryshuar.

Ky udhëzim hyn në fuqi pas botimit në Fletoren Zyrtare.
MINISTRI I DREJTËSISË 
Gazment Bardhi 						

MINISTRI I FINANCAVE
Helga Vukaj

UDHËZIM
Nr. 1276/6, datë 27.7.2017

PËR PËRCAKTIMIN E NIVELIT MINIMAL DHE MAKSIMAL TË ZBATIMIT TË VLERËS SË TARIFËS SË SUKSESIT PËR VEPRIMET PËRMBARIMORE TË  OFRUARA NGA SHËRBIMI PËRMBARIMOR GJYQËSOR SHTETËROR

Në mbështetje të nenit 102, pika 4, të Kushtetutës, si dhe neneve 12 dhe 12/b, të ligjit nr. 8730, datë 18.1.2001, “Për Organizimin dhe Funksionimin e Shërbimit Përmbarimor Gjyqësor Shtetëror”, të ndryshuar, ministri i Drejtësisë dhe ministri i Financave

UDHËZOJNË:

I. Qëllimi udhëzimit 
1. Ministri i Drejtësisë dhe ministri i Financave udhëzojnë si më poshtë subjektet e përfshira në një procedurë të ekzekutimit të vendimit gjyqësor nga shërbimi përmbarimor gjyqësor shtetëror me synimin:
a) rritjen e cilësisë dhe efektivitetit në ofrimin e shërbimeve përmbarimore;
b) përcaktimin e parimeve për tarifat e suksesit dhe sigurimin e transparencës së llogarive dhe arkëtimit gjatë ofrimit të shërbimit përmbarimor;
c) ndërveprimin shkakësor të përfitimit financiar me cilësinë e shërbimit;
d) mbrojtjen e interesave të palës kreditore/kërkuese dhe sigurimi i trajtimit të barabartë të tyre, duke u bazuar në përfitueshmërinë e ndërsjellë.
II. Rregulla të përgjithshme mbi aplikimin e tarifës së suksesit
1. Masa e tarifës së suksesit është shprehje e vullnetit të palës kreditore dhe përmbaruesit gjyqësor dhe përcaktohet me marrëveshje të nënshkruar nga të dyja palët, në momentin e nënshkrimit të kontratës së shërbimit. Marrëveshja me të cilën caktohet tarifa e suksesit, e nënshkruar rregullisht midis kreditorit dhe subjektit përmbarues, bëhet pjesë integrale e kontratës së shërbimit përmbarimor, duke pasur të njëjtën fuqi ligjore me kontratën. 
2. Marrëveshja për aplikimin e tarifës së suksesit që nënshkruhet ndërmjet kreditorit dhe subjektit përmbarues, duhet të nënshkruhet sipas formatit “tip”, miratuar me urdhër të veçantë nga ministri i Drejtësisë. 
3. Marrëveshja sipas modelit “tip” të miratuar, në të cilën përcaktohet tarifa e suksesit, nënshkruhet nga kreditori/kërkuesi dhe kryetari i Zyrës Përmbarimore në të cilën është paraqitur kërkesa për ekzekutim.
4. Pala kreditore dhe subjekti përmbarues përcaktojnë vlerën konkrete, brenda nivelit minimal dhe maksimal të vlerës së tarifës së suksesit përcaktuar në këtë udhëzim, bazuar në kriteret e mëposhtme si: 
a)  shumën totale të detyrimit;
b)  kohën e ekzekutimit nga ana e subjektit përmbarues;
c) shpejtësinë e kryerjes së veprimeve përmbarimore, brenda afateve maksimale ligjore;
d) përcaktimin e veprimeve apo rezultateve alternative që konsiderohen në mënyra të ndryshme si sukses, duke përllogaritur tarifa alternative suksesi;
e)  përcaktimin e nivelit minimal të arkëtimit të detyrimit, që do të konsiderohet si sukses nga palët;
f) sekuestrimin dhe/ose ekzekutimin e sendeve në pronësi të palës debitore, përveç pasurive të hipotekuara nga pala debitore si mjet për të siguruar ekzekutimin e detyrimit.
5. Masa e tarifës së suksesit të përcaktuar në marrëveshjen e nënshkruar midis kreditorit dhe subjektit përmbarues, duhet të respektojë nivelin minimal dhe maksimal të aplikimit të saj, sipas  përcaktimit në këtë udhëzim.
6. Tarifa e suksesit paguhet në çdo rast nga kreditori, sipas kushteve dhe afateve të përcaktuara në marrëveshjen e nënshkruar nga kreditori dhe Zyrës Përmbarimore. Tarifa e suksesit nuk parapaguhet dhe nuk i ngarkohet debitorit. 
7. Në çdo rast, tarifës së suksesit i ngarkohet TVSH-ja, e cila llogaritet në momentin e pagesës dhe vetëm për atë pjesë të tarifës së suksesit e cila arkëtohet nga përmbaruesi gjyqësor, bazuar në kushtet dhe afatet e përcaktuara në marrëveshje.
8. Tarifa e suksesit aplikohet vetëm me vullnetin e palëve, të formalizuar në marrëveshje, përllogaritet dhe faturohet pjesërisht apo plotësisht nga Zyra Përmbarimore, paguhet nga kreditori dhe nuk i ngarkohet debitorit.
9. Drejtori i Përgjithshëm i Përmbarimit miraton me urdhër metodologjinë mbi mënyrën e negocimit dhe parashikimit të masës konkrete të tarifës së suksesit, të specifikuara sipas rasteve dhe objektit, që do të duhet të aplikohet apo pranohet nga kryetari i Zyrës Përmbarimore.
III. Tarifa e suksesit e përllogaritur mbi bazën e shumës së ekzekutuar
1. Kur titulli ekzekutiv përmban një detyrimi monetar, pala kreditore dhe subjekti përmbarues, sipas vullnetit të tyre, mund të parashikojnë në marrëveshje masën e tarifës së suksesit, por në çdo rast kjo tarifë nuk mund të jetë më e vogël se 1% dhe jo më e madhe se 10% e vlerës së ekzekutuar të detyrimit.
2. Pala kreditore ka detyrimin që të informojë për shumat e ekzekutuara në llogarinë e saj, si dhe t’i paguajë subjektit përmbarues tarifën e suksesit për shërbimin e arkëtimit të detyrimit monetar të mbledhur, jo më vonë se 30 ditë nga momenti i realizimit të arkëtimit të detyrimit monetar. Në rast se ekzekutimi i shumës së detyrimit monetar kryhet nëpërmjet llogarisë bankare të subjektit përmbarues, pagesa/faturimi i tarifës së suksesit do të bëhet pas kreditimit të kësaj pagese në llogarinë e palës kreditore/kërkuesit.
3. Tarifa e suksesit e caktuar në marrëveshje ndërmjet kreditorit dhe përmbaruesit gjyqësor, kur titulli ekzekutiv përmban një detyrim monetar në vlerë:
a) Për mbledhjen e suksesshme të detyrimit apo ekzekutimin e suksesshëm të titujve ekzekutivë me objekt të vleftësueshëm për një vlerë detyrimi deri në 500 000 lekë – nuk mund të jetë më e vogël se 3% dhe jo më e madhe se 10% e vlerës totale të detyrimit të vjelë ose të detyrimit të ekzekutuar.
b) Për mbledhjen e suksesshme të detyrimit apo ekzekutimin e suksesshëm të titujve ekzekutivë me objekt të vleftësueshëm për një vlerë detyrimi mbi 500 001 lekë deri në  90 000 000 lekë – nuk mund të jetë më e vogël se 2% dhe jo më e madhe se 7% e vlerës totale të detyrimit të vjelë ose të detyrimit të ekzekutuar.
c) Për mbledhjen e suksesshme të detyrimit apo ekzekutimin e suksesshëm të titujve ekzekutivë me objekt të vleftësueshëm për një vlerë detyrimi mbi 90 000 001 lekë – nuk mund të jetë më e vogël se 1% dhe jo më e madhe se 3% e vlerës totale të detyrimit të vjelë ose të detyrimit të ekzekutuar, por jo më shumë se 7.000.000 lekë. 
IV. Tarifa e suksesit e përllogaritur mbi bazën e veprimeve përmbarimore të kryera
1. Vlera e tarifës së suksesit të shërbimit përmbarimor, kur titulli ekzekutiv përmban një detyrim jomonetar dhe të pavlerësueshëm, përllogaritet në varësi të:
a) vendit të ekzekutimit;
b) objektit të ekzekutimit;
c) kohës së kryerjes së veprimit përmbarimor dhe/ose përsëritjes së këtij veprimi përmbarimor.
2. Bazuar në kriteret si më sipër treguar, tarifa e suksesit për veprime përmbarimore të kryera do të jetë një vlerë monetare, e cila nuk mund të jetë më pak se 1,000 (një mijë) lekë dhe jo më shumë se 50,000 (pesëdhjetë mijë) lekë.
V. Kombinimi i tarifës së suksesit
1. Pala kreditore dhe subjekti përmbarues mund të bien dakord në përputhje me marrëveshjen “tip” të miratuar me urdhër të ministrit të Drejtësisë, aplikimin e tarifës në mënyrë të kombinuar, mbi vlerën e detyrimit të ekzekutuar, por gjithmonë shuma e tarifës së suksesit e kombinuar nuk duhet të kalojë shumën që do të aplikohej në aplikimin e secilës metodë tarifimi më vete.
VI. Ndarja e të ardhurave, kriteret e procedurat e administrimit dhe të shpërndarjes së të ardhurave, mbledhja dhe përdorimi i tyre, bëhet sipas Udhëzimit të Përbashkët nr. 33, datë 29.12.2014, të ministrit të Drejtësisë dhe ministrit të Financave, “Për përcaktimin e tarifës së shërbimit për veprime e shërbime të administratës gjyqësore e Ministrisë së Drejtësisë, Prokurorisë dhe Noterisë”, si dhe kuadrit ligjor e nënligjor në fuqi.
VII. Ky udhëzim rregullon marrëdhëniet midis palës kreditore dhe subjektit përmbarues, të lindura pas hyrjes në fuqi të këtij udhëzimi.
Ky udhëzim hyn në fuqi pas botimit në Fletoren Zyrtare.
MINISTRI I DREJTËSISË
Gazment Bardhi
MINISTRI I FINANCAVE
Helga Vukaj



URDHËR
Nr. 247, datë 28.7.2017

PËR MIRATIMIN E TARIFAVE TË NJËSUARA TË SHËRBIMIT TË DOKUMENTACIONIT NË RRJETIN ARKIVOR KOMBËTAR TË REPUBLIKËS SË SHQIPËRISË

Në mbështetje të nenit 77 të ligjit nr. 9154, datë 6.11.2003, “Për Arkivat”,

URDHËROJ:

1. Miratimin e tarifave të njësuara të shërbimit të dokumentacionit në Rrjetin Arkivor Kombëtar të Republikës së Shqipërisë, sipas tabelave që i bashkëlidhen këtij urdhri dhe janë pjesë e tij.
2. Arkivat e Sistemit të përcaktuara nga ligji, të cilat funksionojnë njëherazi si arkiva të institucioneve në veprim, shërbejnë dokumentacionin sipas tarifave bashkëlidhur vetëm kur ai ka kaluar afatet e përcaktuara në nenin 43 të ligjit “Për Arkivat”.
3. Dokumentacioni, që nuk ka plotësuar afatin e nenit 43 të ligjit “Për Arkivat”, pavarësisht dorëzimit të tij të parakohshëm në Arkivin e Sistemit, shërbehet sipas tarifave të përcaktuara në bazë të ligjit “Për të drejtën e informimit”.
4. Ngarkohet Rrjeti Arkivor i Republikës së Shqipërisë, për zbatimin e këtij urdhri dhe afishimin e tarifave të reja në mjedise të dukshme të sallave të shërbimit të dokumentacionit.
Ky urdhër botohet në Fletoren Zyrtare dhe hyn në fuqi më 1.9.2017.

DREJTORI I PËRGJITHSHËM
Ardit Bido

TARIFAT E SHËRBIMEVE TË ARKIVAVE TË PËRHERSHËM
I. Tarifa të dokumenteve arkivore
1. Probleme autobiografike; gjendje civile (lindje, martesa, vdekje), vjetërsi në punë etj.:
	a) Tarifa e pranimit                 
	500 lekë

	b) Tarifa e pranimit për përgjigje të përshpejtuar (1-5 ditë)             
	4.000 lekë

	c) Tarifa e fotokopjimit
	50 lekë/fletë


2. Kërkesa pronësie; organe shtetërore e joshtetërore, persona fizikë e juridikë privatë, kur nuk janë fondkrijues:
	a) Tarifa e pranimit 
	1500 lekë

	b) Tarifa e pranimit për përgjigje të përshpejtuar (1-5 ditë)                                    
	10.000 lekë

	c) Tarifa e fotokopjimit 
	100 lekë/fletë

	d) Kërkesa të shtetasve të huaj
	15.000 lekë

	e) Tarifa e fotokjopjimit për shtetasit e huaj
	200 lekë/fletë


Shënim: Brenda 15 ditëve, qytetari ka të drejtë që kërkesa e tij të rishikohet pa tarifë pranimi dhe mbas këtij afati, duhet të bëjë aplikim të ri.
3. Tema studimore
	a) Tarifa për të gjithë studiuesit vendës
	30 lekë/fletë

	b) Tarifa për studiuesit e huaj 
	100 lekë/fletë

	c) Tarifa për skanimin dhe fotografimin e dokumenteve 
	20 lekë/fletë

	d) Tarifa e CD-së       
	plus 50 lekë

	e) Fotokopje dhe përpunim (retushimi i të dhënave personale -parapagesë)	 
	300 lekë/fletë


II. Tarifat e dokumenteve audiovizuale
1. Fotografitë
	a) Tarifa për skanimin e fotografive      
	100 lekë/fletë

	b) Tarifa e CD-së
	plus 50 lekë


2. Materialet audio-video
	a) Digjitalizim për herë të parë (nga origjinal në format SD): 	
	18.000 lekë/h; 300 lekë/minutë

	b) Dhënie vepër të plotë të digjitalizuar më parë:             
	3.000 lekë/orë ose 50 lekë/minutë

	c) Dhënie sekuencash materiale arkivale (pa të drejtat e përdorimit):
	1.500 lekë/minutë

	d) Dhënie sekuencash materiale arkivale (plus të drejtat e përdorimit) për përdorim privat apo studimor:  
	1.500 lekë/minutë


e) Dhënie materiale arkivale (plus të drejtat e përdorimit) për vepër derivate:
	i.  kur vepra derivate do të transmetohet për publik ndërkombëtar: 
	50.000 lekë/minutë

	ii. kur vepra derivat do të transmetohet për publik lokal:                  
	10.000 lekë/minutë

	f) Vizionim:							
	200 lekë

	g) Tarifa e CD-së                     
	plus 50 lekë


III. Tarifat e dokumenteve teknike 
1. Të përgjithshme
	a) Plotësimi i kërkesës nga personat privatë (ka të bëjë vetëm me shikimin e një dokumenti teknik)
	200 lekë

	b) Dhënie e një flete projekti (bardh e zi)
	2215 lekë

	c) Dhënie e një flete projekti (me ngjyra)
	3215 lekë

	d) Dhënie e një flete projekti tip
	750 lekë

	e) Dhënie e një flete projektim bidimensionin AO (Yx është shumëfishi i fletës)
	Yx 2215 lekë

	f) Dhënie gen-plani nga hartat për një pronësi, format A-4 (bardh e zi)
	1450 lekë

	g) Dhënie gen-plani nga hartat për një pronësi, format A-4 (me ngjyra)
	1630 lekë

	h) Dhënie gen-plani nga hartat për një pronësi, format A-3 (bardh e zi)
	2900 lekë

	i) Dhënie gen-plani nga hartat për një pronësi, format A-3 (me ngjyra)
	3260 lekë

	j) Dhënie dosje pronësie (Yx është nr. i fletëve në dosje) (bardh e zi)
	1450 +(270xY) lekë

	k) Dhënie dosje pronësie (Yx është nr. i fletëve në dosje) (me ngjyra)
	1630+(270xY) lekë

	l) Dhënie e një flete preventive, parashtesë, vendimi këshilli teknik, etj. (xY është numri i fletëve)
	
550+(20xY) lekë

	2. Dhënie e një plani rregullues qyteti (fshati)
	

	a) Qytete me popullsi 10.000 banorë
	750 lekë/ha

	b) Qytete me popullsi 20.000 banorë
	1000 lekë/ha

	c) Qytete me popullsi 50.000 banorë
	1350 lekë/ha

	d) Qytete me popullsi 100.000 banorë
	1700 lekë/ha

	e) Qytete me popullsi 200.000 banorë
	2000 lekë/ha

	f) Qytete me popullsi mbi 200.000 banorë
	2250 lekë/ha

	g) Fshatra me popullsi 500 banorë
	175 lekë/ha

	h) Fshatra me popullsi 1000 banorë
	230 lekë/ha

	i) Fshatra me popullsi 2000 banorë
	270 lekë/ha

	3. Dhënie plansheta gjeodezike
	

	a) Për shkallën 1 : 2000
	500 lekë/ha

	b) Për shkallën 1 : 1000
	660 lekë/ha

	c) Për shkallën 1 : 500
	1180 lekë/ha

	d) Për shkallën 1 : 200
	1820 lekë/ha

	e) Për shkallën 1 : 100
	2400 lekë/ha

	f) Dhënia e thellësisë së sondave e puseve
	1350 lekë/ml

	4. Për dhënien e studimeve e punimeve gjeologjike e gjeofizike

	a) Deri në 5 ha 
	2700 lekë/ha

	b) Deri në 10 ha
	2400 lekë/ha

	c) Deri në 20 ha
	1520 lekë/ha

	d) Deri në 30 ha
	900 lekë/ha

	e) Në mbi 30 ha
	500 lekë/ha

	f) Dhënie e një pike koordinate
	700 lekë

	5. Fletët koreografike të projekteve të ujësjellës kanalizimeve 

	a) Për shkallën 1 : 50000
	95 lekë/ha

	b) Për shkallën 1: 40000
	125 lekë/ha

	c) Për shkallën 1: 30000
	155 lekë/ha

	d) Për shkallën 1: 25000
	225 lekë/ha

	e) Për shkallën 1: 20000
	275 lekë/ha

	f) Për shkallën 1: 10000
	325 lekë/ha

	g) Për shkallën 1: 5000
	375 lekë/ha

	h) (Pjesore)
6. Dhënie fotografi digjitale të dokumentit teknik 
IV. Përjashtime
	2215 lekë
2890 lekë













1.Shërbimi ndaj institucioneve ku ligji e përcakton që të jetë pa pagesë, do të jetë falas.
2. Tarifat për fotokopjet në kuadër të marrëveshjeve ndërinstitucionale do të trajtohen sipas këtyre marrëveshjeve.
- TARIFAT E SHËRBIMEVE TË ARKIVAVE TË INSTITUCIONEVE NË VEPRIM
Tarifat e arkivave të institucioneve në veprim miratohen në përputhje me ligjin “Për të drejtën e informimit”.
- TARIFAT E POSAÇME
I.  Trajnim arkivor
1. Trajnim dyjavor për arkivat për individë privatë nga Drejtoria e Përgjithshme e Arkivave    
5.000 lekë/personi
2. Trajnim dyjavor për nëpunës të autoriteteve publike
II. Restaurimi i dokumenteve nga Laboratori i Restaurimit
Tarifat e restaurimit të një dokumenti përcaktohen rast pas rasti, si shumatore e proceseve të punës që ka nevojë të kalojë një dokument i dëmtuar, sipas tabelës së mëposhtme:
	1. Ndërhyrjet fillestare (grafike, fotografike, historike, arkivore) 
	1000 lekë

	2. Çmontimi i lidhjeve 
	200 lekë

	3. Analiza e bojës
	50 lekë

	4. Pastrimi mekanik - heqja e pluhurave
	400 lekë

	5. Pastrimi kimik - larja në vaska/pastrimi kimik-mekanik
	700 lekë

	[bookmark: _GoBack]6. Misurazioni i PH-it - stabilizimi i PH-it
	2000 lekë

	7. Shtrirja
	200 lekë

	8. Konsolidimi
	1500 lekë

	9. Integrimi i lakunave me letra japoneze - ankorim i bordurave     
	800 lekë

	10. Laminimi
	1200 lekë

	11. Axhustimi perimetral
	100 lekë
































URDHËR
Nr. 251/1, datë 27.7.2017

PËR DELEGIM KOMPETENCE

Në mbështetje të pikës 4 të nenit 102 të Kushtetutës së Republikës së Shqipërisë, të shkronjës “d” të nenit 28, të ligjit nr. 9000, datë 31.1.2003, “Për organizimin dhe funksionimin e Këshillit të Ministrave”, dhe të neneve 28 dhe 29 të ligjit 44/2015 “Kodi i Procedurave Administrative”, si dhe të pikës 3, të nenit 15 të ligjit nr. 90/2012 “Për organizimin dhe funksionimin e Administratës Shtetërore”,

URDHËROJ:

1. Delegimin e kompetencave administrative që zotëron z. Alqi Bllako, Sekretar i Përgjithshëm i Ministrisë së Mjedisit, Drejtorit të Përgjithshëm të Politikave Mjedisore dhe Jetësimit të Prioriteteve, z. Pëllumb Abeshi.
2. Këto kompetenca do të ushtrohen nga z. Pëllumb Abeshi, Drejtor i Përgjithshëm i Politikave Mjedisore dhe Jetësimit të Prioriteteve duke filluar nga data 27.7.2017.
3. Për zbatimin e këtij urdhri ngarkohet z. Alqi Bllako, Sekretar i Përgjithshëm i Ministrisë së Mjedisit, si dhe Drejtori i Përgjithshëm i Politikave Mjedisore dhe Jetësimit të Prioriteteve, në Ministrinë e Mjedisit, z. Pëllumb Abeshi.
4. Urdhri nr. 251, datë 27.7.2017, me përmbajtje “Për delegim kompetence”, i Ministrit të Mjedisit, shfuqizohet.
Ky urdhër hyn në fuqi menjëherë dhe botohet në Fletoren Zyrtare.
MINISTRI I MJEDISIT
Lefter Koka

VENDIM
Nr. 28, datë 18.7.2017

PËR LICENCIMIN E SHA UJËSJELLËS - KANALIZIME DURRËS

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë ”, Komisioni Kombëtar Rregullator
VENDOSI:

1. 	Licencimin e operatorit sh.a. Ujësjellës -Kanalizime Durrës me:
	Drejtues ligjor	
	Spartak Kovaçi,

	Drejtues teknik
	Artor Koçilja,
Adrian Zhamo.


		2.	 Operatori sh.a. Ujësjellës-Kanalizime Durrës autorizohet të kryejë veprimtarinë 	përkatëse të kualifikuar në kategorinë:
		Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura;
	Kategoria D, për trajtimin e ujërave të ndotura;
3. Zona e shërbimit të këtij operatori është:	
	Bashkia
	Durrës, Shijak  

	Njësitë administrative
	Bubq, Thumanë (bashkia Krujë)
Fushë Kuqe (bashkia Kurbin)
Prezë (bashkia Vorë)


												4. Kjo licencë është e vlefshme për një periudhë 4 (katër)-vjeçare.


KRYETARI
Ndriçim Shani

VENDIM
Nr. 30, datë 18.7.2017

PËR LICENCIMIN E SHA UJËSJELLËS-KANALIZIME BERAT - KUÇOVË

	Në mbështetje të nenit 14, pika 1/a, nenit 17 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1.	 Licencimin e operatorit sh.a. Ujësjellës- Kanalizime Berat - Kuçovë  me:
	Drejtues ligjor	
	Refat Harizi,

	Drejtues teknik
	Lulzim Sino.


	2.	 Operatori sh.a. Ujësjellës-Kanalizime Berat -Kuçovë autorizohet të kryejë veprimtarinë përkatëse të kualifikuar në kategorinë:
		Kategoria A, për grumbullimin dhe shpërndarjen e ujit për konsum publik;
	Kategoria C, për largimin e ujërave të ndotura;
3.	 Zona e shërbimit të këtij operatori është:	 bashkia Berat-Kuçovë.
4.	 Kjo licencë është e vlefshme për një periudhë 4 (katër)-vjeçare.
KRYETARI
Ndriçim Shani

VENDIM
Nr. 31, datë 18.7.2017

MBI TARIFAT E UJIT PËR KONSUM PUBLIK PËR SHOQËRINË UK DURRËS SHA

	Në mbështetje të nenit 14 dhe 21 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujerave të ndotura”, të ndryshuar, vendimit nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura”, vendimit nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura”, vendimit nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” dhe vendimit nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, Komisioni Kombëtar Rregullator





VENDOSI:
1. Miratimin e tarifave për shoqërinë UK Durrës sh.a.: 
a) Tarifë volumetrike për shërbimet:

	
	Furnizim me ujë
	Largimi dhe përpunimi i ujërave të	 ndotura

	Konsumator familjar	
	70  lekë/m3
	50 lekë/m3

	Konsumator publik                                   
	120  lekë/m3
	60 lekë/m3

	Konsumator privat		
	130  lekë/m3
	60 lekë/m3


 
b) Tarifë fikse  
	Konsumator familjar	
	150 lekë/muaj/klient                                                                                    

	Konsumator publik                                   
	150 lekë/muaj/klient                                                                                                                                                                                                             

	Konsumator privat		
	150 lekë/muaj/klient   


	2. Objektivat e treguesve kryesorë të performancës për vitin e plotë kalendarik, pas aplikimit të tarifave të reja:
	- uji pa të ardhura (humbjet)	
	68.3%                  

	- niveli i matjes			
	88.9%  

	- kohëzgjatja e furnizimit             
	7.4 orë/ditë                             

	- eficienca e stafit                                                            
	4.87p/000/lidhje

	- mbulimi me ujë
	82.1%

	- mbulimi me kanalizime
	47.6%

	- norma e arkëtimit
	80%

	- cilësia e ujit (klor + koliform)                                    
	sipas standardeve 


3. Pagesa rregullatore vjetore për UK Durrës sh.a. do të jetë 0.6% e të ardhurave të llogaritura. 
4. Vendimi KKRR nr. 10, datë 10.2.2016, “Për miratimin e tarifave të ujit për konsum publik për UK Durrës  sh.a.”, shfuqizohet.		
5. Ky vendim hyn në fuqi më 1.9.2017 dhe është i vlefshëm deri në miratimin e tarifave të reja.

KRYETARI
Ndriçim Shani

